รวบพนักงานดูแลกรุ๊ปทัวร์ ขโมยของนักท่องเที่ยวคาสนามบินสุวรรณภูมิ
(ภาพจาก เจ้าหน้าที่ ศูนย์ปฏิบัติการพิเศษทอท.),หนุ่มวัย 47 ปี ปกติเป็นพนักงานดูแลกรุ๊ปทัวร์ ลับหลังแอบลักขโมยของมีค่าของนักท่องเที่ยวในสนามบินสุวรรณภูมิ พบน้ำหอม กระเป๋าสะพายข้าง เครื่องสำอาง นาฬิกาเพียบ สารภาพบางส่วนนำไปขายต่อแล้ว,เมื่อวันที่ 13 ธ.ค.59 พ.ต.อ.มนเทียร เบ้าทอง ผกก.สภ.ท่าอากาศยานสุวรรณภูมิ นายกิตติพงษ์ กิตติขจร ผอ.ฝรภ.ทสภ. น.ต.ยศ พึ่งศรีใส ผอ.ศูนย์ปฏิบัติการพิเศษ ทอท. พร้อมเจ้าหน้าที่ที่เกี่ยวข้อง ร่วมกันจับกุม นายเสรีวัฒน์ ขัตติยะวงศ์ อายุ 47 ปี พนักงานดูแลกรุ๊ปทัวร์ของบริษัทแห่งหนึ่ง พร้อมของกลางน้ำหอม กระเป๋าสะพายข้าง เครื่องสำอาง นาฬิกา โดยถูกจับกุมได้ภายในอาคารผู้โดยสารชั้น 2 ประตู 6 ท่าอากาศยานสุวรรณภูมิ หลังก่อเหตุขโมยทรัพย์สินผู้โดยสารชาวไทยภายในสนามบินสุวรรณภูมิ,นายเสรีวัฒน์ ให้การรับสารภาพว่า ก่อเหตุลักทรัพย์สินซึ่งเป็นกระเป๋าเดินทางของผู้โดยสารชาวไทยจริง โดยวันเกิดเหตุ ได้เข้าไปส่งพระสงฆ์เพื่อเดินทางไปต่างประเทศ ที่บริเวณชั้น 4 หลังจากนั้นจึงเดินลงไปที่ชั้น 2 และเดินไปหยิบกระเป๋าซึ่งไม่ทราบว่าเป็นของใครที่สายพาน 12 และนำกระเป๋าไปรื้อค้นเอาทรัพย์สิน บางส่วนนำไปขาย บางส่วนเก็บของไว้ที่ห้องพัก จากนั้นจึงนำเจ้าหน้าที่ไปตรวจค้นห้องพักย่านรังสิตและย่านถนนประชาสงเคราะห์ กทม. ก็พบของกลางที่เหลือบางส่วน,ทั้งนี้ นายเสรีวัฒน์ ให้การเพิ่มเติมว่า อดีตเคยทำงานให้กับร้านขายของแห่งหนึ่งในสนามบินสุวรรณภูมิจึงรู้เส้นทางการเข้า-ออกด้านในซึ่งเป็นพื้นที่เฉพาะเป็นอย่างดี จึงอาศัยช่องทางดังกล่าวในการก่อเหตุ,เบื้องต้นเจ้าหน้าที่ตำรวจแจ้งข้อหาลักทรัพย์ในท่าอากาศยานในเวลากลางคืน โดยความผิดในข้อหาดังกล่าว จะมีโทษจำคุกตั้งแต่ 1 ปีถึง 5 ปีหรือปรับ 2,000 – 10,000 บาท ทั้งนี้ผู้ต้องหาได้รับการประกันตัวในวงเงินประกัน 100,000 บาท
หนุ่มวัย 47 ปี ปกติเป็นพนักงานดูแลกรุ๊ปทัวร์ ลับหลังแอบลักขโมยของมีค่าของนักท่องเที่ยวในสนามบินสุวรรณภูมิ พบน้ำหอม กระเป๋าสะพายข้าง เครื่องสำอาง นาฬิกาเพียบ สารภาพบางส่วนนำไปขายต่อแล้ว 
ขโมยของที่สุวรรณภูมิ,สภ.ท่าอากาศยานสุวรรณภูมิ,สมุทรปราการ,กระเป๋าเดินทาง,ท่าอากาศยานสุวรรณภูมิ